Ohjelman ovat kustantaneet Joyce Meyer Ministries -työn tukijat.
Kun joku satuttaa sinua, -
hän ei pysty hyvittämään sitä.
Hän ei pysty korvaamaan sitä, minkä hän vei.
Isä riisti minulta lapsuuteni ja viattomuuteni.
Hän ei pystynyt hyvittämään sitä.
Yritin vuosia panna kaikki maksamaan.
Lakatkaa yrittämästä panna muut maksamaan jonkun toisen teoista.
ILOA ARKEEN ― JOYCE MEYER Kokemuksen arvo 2/2
5. Moos. 8:3 (AMP): "Hän nöyryytti, piti nälässä ja antoi mannaa, -
jota et sinä eivätkä isäsi tunteneet, saadakseen sinut tunnistamaan -
ja tietämään henkilökohtaisesti, ettei ihminen elä vain leivästä, -
vaan jokaisesta sanasta, joka Herran suusta lähtee."
Mitä tarkoittaa "ihminen ei elä vain leivästä"? Tavaraa.
Jos luet 5. Moos. 8:n, jota en ehdi tänään lukea, -
Jumala sanoi: Kuljetin sinua erämaassa näinä 40 vuotena -
nöyryyttääkseni, koetellakseni ja nähdäkseni, pidätkö käskyni vai et.
Emme tiedä, miten reagoimme, ennen kuin meitä koetellaan.
Voit alleviivata ja ympyröidä jokaisen uskoa koskevan jakeen, -
mutta se ei tarkoita, että sinulla olisi uskoa, ennen kuin se on koeteltu.
Vaikka kokoonnumme kirkkoon veisaamaan kiitoslauluja, -
se ei tarkoita, että olisimme kiitollisia ihmisiä.
Olemme silloin kiitollisia, jos kiitämme Jumalaa vaikka kaikki menee pieleen.
Psalmi 119:7 (AMP): -
"Minä kiitän sinua vilpittömällä sydämellä, -
kun opin [pyhitetyistä kokemuksista]..."
O-ou, mikä on pyhitetty kokemus? Pyhä.
"...sinun vanhurskaat tuomiosi -
[päätöksesi ja oikeutesi ajatuksia ja käytöstä kohtaan]".
Kolme vuotta sitten eräs nainen tuli tänne nähtyään minut tv:ssä.
Ei ollut uskossa. Ei tuntenut Jumalaa.
Kannabisriippuvainen. Oli ollut vuosia.
Kolme vuotta sitten tässä salissa hän antoi elämänsä Herralle.
No sitten...
Nainen kertoi itse: "Jumala todella kosketti minua."
Todella kosketti.
Kokous loppui. Nainen oli palaamassa hotellille.
Hänen jalkansa lipsahti jalkakäytävän reunakiveykseltä.
Hän horjahti pahasti ja rikkoi polvensa.
Me ajattelisimme: "Jumala!
Nainen tuli juuri uskoon! Ryhdistäydy!"
Itse olisin ajatellut: "Yritän kertoa naiselle hyvyydestäsi."
Mutta näin nainen sanoi. Hän antaa elämänsä Herralle.
Rikkoo polvensa.
On vuoteen omana.
Ei pysty tekemään mitään muuta kuin pohtimaan sanomaani.
Sillä tavalla hän vietti 8―9 päivää.
Hän puntaroi, mietti, pohti ja ajatteli kaikkea, mitä sanoin.
Siitä tuli hänelle niin todellista, että kun hän viimein pääsi jalkeille, -
hän huomasi vapautuneensa täysin kannabisriippuvuudesta.
Tässä hän on!
En väitä, että Jumala särki hänen jalkansa.
Jumala ei tee sellaisia juttuja.
Mutta Hän voi sanoa: "Jes! Meillä on kokemus, ja aion pyhittää sen.
Tehdään tästä pyhä tapahtuma." Paholainen yritti vahingoittaa naista.
Raamattu sanoo, että Jumala kääntää hyväksi kaiken, mitä vihollinen yritti.
Nyt naisella on enemmän kuin sen iltainen saarnani.
Hänellä on omakohtainen kokemus Jumalan vapautusvoimasta.
Hän voisi mennä päihdekuntoutuskeskukseen, -
ja hän olisi kuntoutujien auttamisessa parempi kuin minä, -
koska en ole ikinä ollut narkomaani.
Jihuu! Kunnia Jumalalle.
Olen elänyt 73 ja puoli vuotta, joten kaipa minunkin pitää tietää jo jotain.
Minun pitäisi tässä iässä tietää jo jotain.
Joten aion nyt -
kertoa muutamia asioita, joita kokemukseni on opettanut.
En voisi olla yhtään varmempi näistä, vaikka henkeni riippuisi siitä kiinni.
Tämä on yksi asia, jonka tietämällä tiedän.
Meille tapahtuvat kivuliaat ja epäoikeudenmukaiset asiat -
vaikuttavat aina parhaaksemme, -
jos ― jos ― rakastamme Jumalaa ja todella etsimme Hänen tahtoaan.
Lisään: Ja jos säilytämme hyvän asenteen.
Et saa ihmettä, jos asenteesi on huono.
Uskolla on aina hyvä asenne.
Uudelleen: Uskolla on aina hyvä asenne.
Sanon tämän usein.
Tapasin sanoa: "Elämäni on suurenmoista.
Mutta kunpa minua ei olisi hyväksikäytetty lapsena."
Yhtenä päivänä koin, että Herra sanoi: "Lakkaa sanomasta niin."
Kun sitten tosissani ajattelin sitä... Ja tämä kuulostaa naurettavalta.
En voi sanoa olevani pahoillani siitä. En enää.
Sillä minä tiedän, -
että Jumala otti sen hirvittävän, tuskallisen tilanteen -
ja vaikutti sen paitsi minun, myös monen muun parhaaksi.
Tahdon sanoa jotain. Kuunnelkaapa. Joskus saatat -
läpikäydä asioita vain ollaksesi myöhemmin pätevä -
auttamaan jotakuta muuta.
Se, mitä läpikäyt, liittyy hyvin vähän, jos ylipäätään mitenkään, sinuun.
Olet koulussa.
Saat kokemusta. Paljonko sitä sinulla on? Pakenetko kaikkea vaikeaa?
Jos haluat johtaa ylistystä, mutta sinua ei oteta edes kuoroon, otatko hatkat?
1. Moos. 50:20.
Joosef koki kovia. Jumala ylensi hänet. Hän nousi ryysyistä rikkauksiin.
Veljet tulivat -
ja kumarsivat häntä, aivan kuten Joosef oli nähnyt unessa.
Nyt hän oli vastuussa kaikesta ruoasta Egyptissä.
Oli nälänhätä.
Katsokaapa. Veljet tarvitsivat ruokaa.
He pelkäsivät Joosefin kostoa.
Mutta Joosef ei ottanut Jumalan paikkaa.
1. Moos. 50:20: "Te tosin hankitsitte minua vastaan pahaa, -
mutta Jumala on kääntänyt sen hyväksi, -
että hän [...] pitäisi hengissä paljon kansaa."
Yleensä otetaan vain alkuosa. "Yritit vahingoittaa, Jumala käänsi hyväksi."
Joosef sanoo: "Minä läpikävin sen.
Jumala käytti pahuuttanne. Siitä tuli pyhitetty kokemus.
Läpikävin sen saadakseni riittävästi kokemusta ja viisautta -
ollakseni riittävän pätevä tähän asemaan maailmassa juuri nyt, -
jotta voin jakaa ruokaa nälkäänäkeville."
Näettekö?
Tekeekö se joistain asioista hieman ymmärrettävämpiä?
Edes hieman?
En väitä, että se on oikein ja reilua.
Että väärintekijät olisivat oikeassa.
Tiedän vain, että Jumala käyttää toisen pahuutta työstääkseen minua.
Jos haluat oppia rakastamaan hyvin, tarvitset harjoituskohteen.
Se on totta.
"Auta minua rakastamaan kaikkia. Mutta älä lähetä ketään hankalaa."
Ikä ja kokemus opettavat, mikä elämässä on todella tärkeää.
Kun olin 36-vuotias, ajattelin...
Olin uusi palvelutyössä.
Työskentelin eräässä seurakunnassa St. Louisissa.
Se oli pieni, mutta se kasvoi tosi nopeasti.
Koko ajan tapahtui suuria.
Tunsin itseni tärkeäksi, koska olin siellä töissä.
Minulla oli eturivissä paikka, jossa oli minun nimikylttini. Jippii!
Muutamalla tosi tärkeällä henkilöllä oli nimellään varattu autopaikka.
Ja taivas, uskoin Jumalaa saadakseni nimetyn autopaikan.
Ihan totta! Ajatella niitä asioita, johon joskus käytin uskoani.
Herra, auta.
Muistan päivän, jolloin sain nimelläni varatun parkkiruudun, jihuu!
Kahden ruudun päässä pastorista!
Vau! Voiko sen tärkeämpi ollakaan!
No nyt, -
matkalla tänne oli varmasti tienvarsimainoksia, joissa oli nimeni.
En kiinnittänyt niihin mitään huomiota. Vaikka olisinkin, -
se ei olisi merkinnyt mitään, sillä Luojan kiitos nyt 73-vuotiaana tiedän, -
ettei parkkiruutu omalla nimellä ole kovin tärkeä asia. Oletteko hereillä?
Juttu menee näin. Kun olemme epävarmoja -
ja etsimme omaa arvoamme muualta kuin Kristuksesta, -
meistä on kivaa nähdä nimemme tavarassa.
- Saarnaa! - Yritän, kulta. Kiitos.
Kun pääsin pisteeseen, että nimeni oli penkissä ja autopaikassa -
ja minulla oma työhuone, jonka ovessa oli nimeni, -
ja nimeni oli sunnuntaisin käsiohjelmassa...
Ette tiedä, miten tärkeä olin!
Vedin torstaiaamuisin naistenpiiriä.
Muistan, kuinka ylpeänä opetin neliosaisen sarjan nöyryydestä.
Osa pyhitetyistä kokemuksista, joita läpikäyt, -
sanon nyt totuuden, katselet niitä vielä taaksepäin.
Emme opi asioita vain koska luemme niistä -
tai kuulemme yhden saarnan.
Voin saarnata saman saarnan 200 kertaa, -
ja vaikka se voi uudistaa mielesi, se ei uppoa sieluun, -
ennen kuin koettelet sen arkielämässäsi.
40-vuotiaana ajattelin, että oikeassa oleminen on tärkeintä maailmassa.
Olin kova vänkäämään osoittaakseni olevani oikeassa.
Viimein kuitenkin opin. Tiesittekö, ettei Jeesus Raamatussa -
yrittänyt kertaakaan osoittaa olevansa oikeassa?
Hän sanoi: "Ihan miten vain.
Jumala sen päättää. Hän tuntee minut."
Olin kova vänkäämään ja riitelemään osoittaakseni olevani oikeassa -
mitä tyhmimmissä asioissa!
45-vuotiaana luulin tietäväni kaiken, mm. mitä vikaa kaikissa muissa on.
Lopulta 60-vuotiaana tajusin, etten oikeastaan tiedä mitään -
ja etteivät mielipiteeni ihmisistä kiinnosta Jumalaa.
Hän ei välittänyt niistä.
Jos olet 20, 25 tai 30, -
voit luulla tietäväsi paljon.
Oivallat 10 tai 15 vuoden päästä, ettet tiedä juuri mitään.
En yritä latistaa.
Sanon vain, että anna ajan kulua.
Elä vähän enemmän.
Uskon, että joka päivä pitäisi oppia jotain.
Olen oppinut jotain vuosien varrella.
Tästä kuulee paljon puheita, mutta toivon, että painatte sydämeenne, -
mitä nyt sanon.
Olen oppinut, että anteeksi antaminen meitä vastaan rikkoneille -
on todennäköisesti vahvin ja hengellisesti kypsin teko, -
jonka kukaan voi tehdä.
Iso osa Jeesuksen Kristuksen seurakunnasta on vihainen.
Lopettakaa riitely kotona.
Älä ole se osapuoli, joka aiheuttaa riitaa seurakunnassa.
Lopeta muiden tuomitseminen, arvostelu, -
mielipiteiden latelu, kun asia ei kuulu sinulle.
"Minä ainakin tekisin näin..." Sinulla ei ole aavistustakaan, miten toimisit!
"Tuskinpa hän..." "Kaipa hän..." "Olen eri mieltä."
Kukaan ei välitä.
Kun joku satuttaa sinua, -
hän ei pysty hyvittämään sitä.
Hän ei saa tehtyä tekemättömäksi.
Isä riisti lapsuuteni, viattomuuteni.
Hän ei pystynyt hyvittämään sitä.
Yritin vuosia panna kaikki maksamaan.
Lakatkaa yrittämästä panna muut maksamaan jonkun toisen teoista.
Kuuletteko?
Kärsin vuosikaudet. Sitten ymmärsin, että Jumala hyvittää minulle kaiken.
Jumala voi hyvittää.
Hän antaa paitsi sen, minkä menetit, lisäksi kaksinkertaisen siunauksen.
Pyydän: älä käytä enää päivääkään siihen, että olet jatkuvasti vihainen.
"Sinä et tiedä." Päästä irti.
Mene eteenpäin.
"Et ymmärrä." Ei pidä paikkaansa.
Minä ymmärrän, ja Jeesus ymmärtää.
Kipusi voi olla erilaista kuin minun kipuni, mutta kipu on kipua.
Sinä pystyt antamaan anteeksi. Pystyt, koska se on Jumalan käsky.
Hän ei käske tekemään mitään, mihin emme pysty.
Pystymme antamaan anteeksi ja päästämään irti menneistä.
Ryhdy anteeksiantamisen asiantuntijaksi.
Kokeile, miten nopeasti pystyt antamaan anteeksi.
Älä anna paholaiselle enää päivääkään elämästäsi.
Juuri niin.
Vielä yksi asia, jonka tiedän vuosien kokemuksesta.
Etsi aina Jumalan kasvoja, älä Hänen kättään.
Uskon alussa etsimme, mitä Jumala voi tehdä hyväksemme.
"Tarvitsen läpimurron avioliitossani, työpaikan, terveyttä."
Se on hyvä lähtökohta.
Jos tarvitset jotain, tule Jeesuksen luo.
Mutta teistä monien on aika kasvaa.
Jumala toi teidät tänne muuttumaan.
Tulit miettien, mitä Jumala voi tehdä hyväksesi.
Lähde kysellen, mitä voit tehdä Jumalan hyväksi.
Aamen?
"Tulin saamaan ihmeeni." Sano: "Haluan olla jonkun ihme."
Sano: "Jumala, anna se pyhitetty kokemus, jota tarvitsen -
voidakseni mennä maailmaan ja auttaa jotakuta elämässä."
Älä tyydy omaan taivasmatkaasi. Ota monta mukaasi.
Aamen?
Jokainen, joka asettaa elämänsä alttarille ja sanoo: -
"Jumala, tapahtukoon Sinun tahtosi elämässäni. Haluan olla käytössäsi.
Vaikket enää tekisi mitään hyväkseni, -
jo tuntea Sinut on mittaamaton siunaus."
Lakataan latelemasta, mitä Jumalan pitää tehdä hyväksemme joka päivä -
voidaksemme edes hymyillä, ja aletaan rukoilla: -
"Jumala, mitä voin tehdä hyväksesi? Ketä voin auttaa?
Aseta joku polulleni tänään. Anna minun auttaa jotakuta."
Ja kun lakkaat etsimästä siunauksia, siunaukset alkavat etsiä sinua.
Älä kiinnitä ylen määrin huomiota muiden mielipiteisiin.
Vihaajat vihaavat jatkossakin.
Kriittiset löytävät aina kohteen kritiikilleen.
Kateelliset löytävät aina jonkun, jota kadehtia.
Jeesus ei ollut kiinnostunut ihmisten mielipiteistä, -
ei myöskään Paavali, eikä sinunkaan tarvitse olla.
Elämä on lyhyt.
Kun se on ohi, ainoa, jonka kohtaat, on Jumala.
Aamen.
Jatka ihmisten rakastamista aina.
Jatka rukoilua ihmisten puolesta. Viimeinen kohta.
Älä milloinkaan ― milloinkaan ―
kohtele ketään kaltoin tarkoituksella.
Kaikki tekevät virheitä.
Vaikka minulla on paljon kokemusta, olen edelleen täynnä itseäni välillä -
ja sanon jotain ajattelematonta.
Mutta sillä hetkellä kun Jumala huomauttaa siitä, -
menen pyytämään anteeksi.
Meidän, jotka kuulumme Jeesukselle, -
täytyy edustaa Häntä maailmalle.
Hän ei katso henkilöön.
Emme kohtele tärkeitä ihmisiä hyvin -
ja niitä, joista ei ole meille hyötyä, huonosti.
Aamen.
Älä milloinkaan kohtele ketään huonosti.
Ja lopuksi.
Opi kaikki mahdollinen Jumalan voitelusta, -
sillä Jumalan voitelu on Hänen läsnäolonsa ja voimansa elämässäsi.
Jumala on toden totta uskollinen. Rohkaisen sinua tänään: Älä luovuta.
Mene eteenpäin uskossa. Selviydyt kyllä.
Kokemuksesi, olivatpa ne miten kivuliaita tahansa, eivät valu hukkaan.
Jumala muuttaa ne hyväksi sinun ja muiden elämässä.
Tänään tarjoamme kirjaa "Enjoy Your Journey".
Kirja on pieni mutta täynnä voimaa.
Kuka ei haluaisi nauttia joka ikisestä elämänsä päivästä?
Älä anna olosuhteidesi estää sinua nauttimasta elämästäsi. Siunausta!
Nautitko elämäsi jokaisesta päivästä?
Vai sanotko: "Olen onnellinen sitten kun"?
Jeesus tuli antamaan elämän ja yltäkylläisyyden.
Joycen kirja "Enjoy your journey" (Nauti matkasta) opettaa -
Sanan periaatteita käytännöllisesti, miten nauttia jokaisesta päivästä.
Opi nauttimaan matkasta kohti päämäärääsi. Tilaa kirja.
Käytä ruudun tietoja tai tilaa sivulta joycemeyer.org.
Koin kehotusta siirtyä eteenpäin raamattupiirin vetämisestä.
Sain sanan: "Katso, minä teen uutta."
Olin varma ylennyksestä. Tapahtuisi takuulla jotain suurta.
Kokonaiseen vuoteen ei tapahtunut mitään.
Se oli hyvin koettelevaa ja hämmentävää aikaa.
Olin ymmälläni. Eikö Jumala käytäkään minua? Teinkö virheen?
Monesti me ymmärrämme vasta jälkeenpäin.
Elämme elämää eteenpäin mutta ymmärrämme taaksepäin.
DAVE JA JOYCE ― 40 VUOTTA PALVELUTYÖTÄ
Kesän muodonmuutos jatkuu Iloa arkeen -ohjelmassa.
Elokuun ohjelmat on suunniteltu tuomaan sinussa esiin uutta.
Ilmoittaudu mukaan sivustolla joycemeyer.org.
Suomennos: Marianne Tenetz
Ohjelman ovat kustantaneet Joyce Meyer Ministriesin tukijat.